**I. Ўқув фанининг долзарблиги ва олий касбий таълимдаги ўрни**

Бўлажак умумий амалиёт шифокори олдида турувчи асосий амалий вазифаларни ҳисобга олган ҳолда шуни таъкидлаш керакки, улар ўз фаолиятларида руҳий касалликларнинг даволаш, ташҳислаш ва ташкилий муаммолари билан маълум ҳажмда тўқнаш келадилар. “Психиатрия, наркология” фанининг ушбу дастури асосий психиатрик ва наркологик касалларнинг клиникавий текшириш усуллари, уларнинг ташхислаш, даволаш ва психопрофилактика асосларини ўз ичига қамраб олади, бўлғуси умумий амалиёт шифокорларида клиник фикрлаш, касаллик ва унинг белгиларини асослаш, психопрофилактика чора-тадбирларини қўллаш учун замин яратиб беради.

Ушбу фан дастури Ўзбекистон Республикаси Давлат таълим стандарти ва бакалавриат таълим йўналиши малака талабларига асосланган ҳолда тузилган. Ушбу дастур асосида замонавий педагогик технологияларни ўқитиш жараёнида қўллаган ҳолда, талабани назарий маълумотидан бошланғич амалий кўникмаларни фантомларда бажаришга ўргатиб ва орттирилган кўникмаларни замонавий тиббий технологиялар орқали клиник амалиёт билан уйғунлаштирган ҳолда қўллашга имкон яратади.

Психиатрия фани клиник фанлар блокига тегишли. Дастурни амалга оширишда ўқув режасида режалаштирилган клиникагача бўлган фанлар (одам анатомияси, тиббий биология ва генетика, нормал физиология, психология, тиббий терминология, фармакология) назарий замин бўлиб хизмат қилади. Психиатрия фани бир қатор клиник фанлар: ички касалликлар, эндокринологик касалликлар, асаб касалликлари, юқумли касалликлар билан узвий боғлиқдир.

**II. Ўқув фанининг мақсади ва вазифаси**

Психиатрия, наркология фанини ўқитишдан **мақсад** - талабаларни клиник фикрлаш қобилиятини ўстиришга қаратилган услубларни замонавий педагогик технологиялар орқали психиатрик ва наркологик касалликларнинг келиб чиқиш сабаблари, клиник кўринишлари, кечиш турлари, ташхис ва қиёсий ташхислари ҳамда даволаш усуллари, касалликни олдини олиш чора – тадбирларини ўргатишдан иборатдир. Олган билим ва кўникмаларини тиббиётда қўллай билишлари учун асосий билим бериш, инсон руҳий ҳолатини текшириш усулларини ва шу орқали организмнинг руҳий ҳолатига баҳо бера олишни ўргатиш ва мустақил равишда биринчи тиббий ёрдам кўрсата оладиган умумий амалиёт шифокорини тайёрлаш.

**Фанни вазифаcи:**

– психиатрия, наркология фани ҳақида тушунча бериш;

– талабаларининг назарий маълумотидан бошланғич амалий кўникмаларни бажариш даражасига қадамма–қадам ўргатиш;

– соғлом турмуш тарзини тарғибот қилишни;

– замонавий педагогик технологияларни дарс жараёнига тадбиқ этиб, талабани клиник фикрлаш ва билимини сақлаш даражасини ошириш;

– замонавий текшириш усуллари ***ҳақида тушунчага эга бўлиш;***

– фан соҳасига тааллуқли психиатрик ва наркологик касалликларнинг этиопатогенези, кечиши, оқибати, текширув усуллари, ташхиси ва қиёсий ташхис босқичлари, даволаш ҳамда профилактика усулларининг зарурий жиҳатлари тўғрисида маълумот бериш.

– талабанинг клиник фикрлаш қобилиятини ўстиришга қаратилган стандартга мос амалий кўникмаларни ассистент–талаба услубида автоматизм даражасига етказиш.

Фан бўйича талабаларнинг билим кўникма ва малакаларига қуйидаги талаблар қўйилади.

***Талаба:***

– этика ва деонтологиянинг асосий тамойиллари;

– аҳолига психиатрик ва наркологик ёрдамни ташкиллаштиришнинг асосий тамойиллари;

– психиатрия ва наркологияда қўлланилувчи асосий замонавий текширув усуллари;

– кенг тарқалган руҳий ва наркологик касалликларнинг этиопатогенези, клиникаси, кечуви ва прогнози;

– психофармакотерапия, психотерапия ва психопрофилактиканинг асосий тамойиллари тўғрисида тасаввурга эга бўлиши;

Булар билан бир қаторда бакалавр:

– психиатрик ва наркологик беморларда асосий текшириш усулларини ўтказишни (сўров, кўрик, руҳий ҳолатни баҳолаш);

– етакчи клиник синдромни ажрата олишни;

– клиник симптоматикаси ўхшаш касалликларни қиёсий ташхислаш;

– руҳий ва наркологик беморларни амбулатор даволаш ва госпитализация қилиш учун кўрсатмаларни аниқлашни;

– тиббий ҳужжатлар ва мутахассис психиатрга берилган йўлланмаларда руҳий статусни ёритишни;

– психопрофилактика ва психогигиенанинг чора тадбирларини;

* соғлом турмуш тарзини тарғибот қилишни ***билиши ва улардан фойдалана олиши;***

– профессионал сўров ўтказиш ва руҳий ҳолатни ёритиш;

– психомотор қўзғалишни бартараф қилиш ва беморни фиксация қилиш;

– психоактив моддаларга (ПАМ)га қарамлиликнинг объектив белгиларини аниқлаш;

– эпилептик тутқаноқ ва эпилептик статусли беморга тез тиббий ёрдам кўрсатиш;

– ўткир алкогол заҳарланишида биринчи ёрдамни кўрсатиш;

– нейролептик синдромни бартараф қилиш;

– суицидал ҳулқли беморларни аниқлаш ва уларга ёрдам кўрсатиш ***амалий кўникмаларига (шу жумладан клиник амалий кўникмаларига) эга бўлиши керак.***

**III. Асосий назарий қисм (маъруза машғулотлари)**

**1-мавзу. Психиатрия ва наркология предмети ва вазифалари.** **Психиатрик ва наркологик хизматни ташкил қилиш. Умумий психопатологияга кириш: сезги, идрок ва тафаккур патологияси.**

Психиатрия ва наркология фани, унинг вазифалари. Психиатрия фани тарихи ҳамда уни ривожлантиришда ўзбек ва чет эл олимларининг ўрни. Психиатрик ва наркологик хизматни ташкил қилиш. Руҳий фаолият тушунчаси. Сезги ва идрок, тафаккур тушунчалари. Сезги ва идрок, тафаккур бузилишлари: симптом ва синдромлари. Текширув усуллари. Ушбу руҳий жараёнларни ёшга оид ҳусусиятлари.

**2-мавзу. Хотира, диққат ва интеллект патологияси. Ҳиссиёт-ирода ва ҳаракат доираси бузилишлари.**

Хотира тушунчаси, меёр ва патологияси: дисмнезиялар ва парамнезиялар. Корсаков амнестик синдроми. Диққат тушунчаси, хусусиятлари, меёр ҳамда патологияси. Интеллект тушунчаси, хусусиятлари, меёр ҳамда патологияси: интеллект ривожланмаслиги ва интеллект пасайиши синдромлари. Текширув усуллари. Ушбу руҳий жараёнларни ёшга оид ҳусусиятлари. Ҳиссиёт-ирода доираси хусусиятлари, меёр ва патологияси: симптомлари, синдромлари. Текширув усуллари. Турли касалликлар ва турли ёшдаги даврларда аффектив бузилишларнинг хусусиятлари. Ҳаракат доираси патологияси: психомотор ступор ва қўзғалиш шакллари.

**3-мавзу. Онг. Онг бузилиши синдромлари. Асосий психопатологик синдромлар. Психофармакотерапия асослари.**

Онг тушунчаси, хусусиятлари. Онг бузилишининг симптом ва синдромлари. Текширув усуллари. Турли касалликларда онг бузилишларнинг хусусиятлари. Асосий психопатологик синдромлар таснифи. Невротик ва психотик даражали руҳий бузилишлар тушунчаси. Позитив ва негатив симптоматика тушунчаси. Психофармакотерапия: асосий тамойиллари. Психотроп дори воситалар таснифи.

**4-мавзу. Шахс патологияси. Психогениялар**

Шахс тушунчаси. Руҳий касалликлардаги шахс ўзгаришлари (шахс акцентуацияси, шахснинг патохарактерологик ривожланиши). Психопатиялар этиопатогенези, клиник турлари, кечиши, диагностикаси, даволаш ва профилактика чоралари. Руҳий жароҳат тушунчаси. Психоген касалликлар таснифи, этиопатогенези, клиникаси, кечиши, диагностикаси, даволаш ва профилактика чоралари.

**5-мавзу. Эндоген руҳий касалликлар: шизофрения,**

**биполяр аффектив бузилишлар.**

Шизофрения, тушунчаси. Асосий клиник шакллари, кечуви типлари. Шизофреник нуқсон ва оқибати ҳақида тушунча. Диагностикаси, даволаш ва профилактика чоралари. Биполяр аффектив бузилишлар. Асосий клиник шакллари, кечуви типлари, диагностикаси, даволаш ва профилактика чоралари.

**6-мавзу. Геронтопсихиатрия.**

Қарилик олди ва қарилик даврида юзага келувчи руҳий касалликлар: пресенил ва сенил психозлар. Бош миянинг атрофик касалликларидаги руҳий бузилишлар. Бош миянинг қон томир касалликларидаги руҳий бузилишлар. Ушбу касалликларнинг этиопатогенези, клиник шакллари, диагностикаси, қиёсий ташхиси, даволаш усуллари ва профилактика тадбирлари.

**7-мавзу. Психоактив моддаларни қабул қилиш натижасидаги психик ва**

**ҳулқ-атвор бузилишлари.**

Психоактив моддалар, таснифи. Қарамлилик муаммоси. Кимёвий ва нокимёвий қарамлик турлари. Алкоголизм, наркомания ва токсикомания тушунчалари. Психоактив моддаларни қабул қилиш билан боғлиқ касалликларнинг келиб чиқиш сабаблари, хавф омиллари, клиник манзараси, ташхислаш мезонлари, даволашнинг асосий йўналишлари, реабилитация, экспертиза муаммолари. Оқибати. Бирламчи ва иккиламчи психопрофилактикаси. Ушбу касалликларнинг ёш ва жинсга хос ҳусусиятлари.

**IV. Амалий машғулотлар бўйича кўрсатма ва тавсиялар**

Фан бўйича машғулотлар 50% назарий (маъруза ва амалий машғулот) ва 50% амалий қисм (ўқув клиник амалиёт)дан иборат бўлган ҳолда ўтказилади.

Амалий машғулотлар учун қуйидаги мавзулар тавсия этилади:

1. Психиатрик ёрдам ҳақидаги қонун ва уни амалга оширишда фуқаролар ҳуқуқлари кафолатлари. Руҳий патологияли беморларни текшириш ва ташхислашни ўзига хос хусусиятлари.

2. Сезги, идрок патологияси.

3. Тафаккур патологияси.

4. Хотира, диққат ва интеллект бузилишлари.

5. Ҳиссиёт, ирода, майл патологияси. Ҳаракат патологияси.

6. Онг патологияси.

7. Асосий психопатологик синдромлар.

8. Шахс патологияси.

9. Психогениялар. Тиббиётда психосоматика йўналиши.

10. Эндоген руҳий касалликлар: шизофрения, биполяр бузилишлар.

11. Эпилепсия. Бош мия жароҳатларидаги руҳий бузилишлар.

12. Болалик ва ўсмирлик давридаги руҳий ва ҳулқ-атвор бузилишлари.

13. Геронтопсихиатрия.

14. Соматик, инфекцион ва эндокрин касалликлардаги руҳий бузилишлар.

15. Алкоголизм. Алкогол психозлари.

16. Наркомания.Токсикомания. Нохимик аддикциялар.

17. Психиатрияда шошилинч ҳолатлар. Психофармакотерапия асослари. Биологик даво ва психотерапия.

Амалий машғулотлар мультимедиа қурилмалари билан жиҳозланган аудиторияда бир академик гуруҳга бир ўқитувчи томонидан ўтказилиши лозим.

Амалий машғулот давомида аниқ бир мавзуларни назарий жиҳатдан чуқур ўрганиш, услубий жиҳатдан долзарб бўлган мавзуларни чуқур тахлил қилиш, алоҳида муоммолар бўйича илмий жиҳатдан ишлаб чиқиш мақсадида савол-жавоб, суҳбат, доклад ва рефератларни муҳокама қилиш, ёзма назорат ишларини олиш, вазиятли масалаларни муҳокама қилиш ва тест саволларига жавоб бериш орқали эгалланилади. Шу билан бирга машғулот давомида интерфаол усуллардан ва компьютер, инновацион технологиялардан фойдаланган ҳолда назарий билимларни мустаҳкамлаш лозим. Амалий машғулотларни ўтказишда қуйидаги дидактик тамойилларга амал қилинади:

-Амалий машғулотларни мақсадини аниқ белгилаб олиш;

-Ўқитувчининг инновацион педагогик фаолияти бўйича билимларни чуқурлаштириш имкониятларига талабаларда қизиқиш уйғотиш;

-Талабада натижани мустақил равишда қўлга киритиш имкониятини таъминлаш;

-Талабани назарий-методик жиҳатдан тайёрлаш;

Психиатрия, наркология фани бўйича клиник амалиётни ўтиш даврида талабалар амалий кўникмаларни ўзлаштиришлари кўзда тутилган.

**Амалий кўникмалар рўйхати:**

1. Профессионал сўров ўтказиш ва руҳий ҳолатни ёритиш;

2. Психомотор қўзғалишни бартараф қилиш ва беморни фиксация қилиш;

3. Психоактив моддаларга (ПАМ)га қарамлиликнинг объектив белгиларини аниқлаш;

4. Эпилептик тутқаноқ ва эпилептик статусли беморга тез тиббий ёрдам кўрсатиш;

5. Ўткир алкогол заҳарланишида биринчи ёрдамни кўрсатиш;

6. Нейролептик синдромни бартараф қилиш;

7. Суицидал ҳулқли беморларни аниқлаш ва уларга ёрдам кўрсатиш.

**Ўқув клиник амалиётни ташкил этиш бўйича кўрсатма ва тавсиялар**

Талабаларнинг “Психиатрия, наркология” фани бўйича клиник амалиёти таълим жараёнининг 50%ини ташкил қилади ва амалий машғулотлар руҳий касалликлар шифохонаси ва психоневрологик диспансерларнинг бўлимларида ўтказилади.

Амалий машғулотда амалий кўникмаларга ўргатиш жараёни батафсил режалаштирилади ва бир неча босқични ўз ичига олади:

1.Биринчи босқич – машғулотнинг мақсади ва вазифаларидан келиб чиққан ҳолда, ўрганилаётган амалий кўникмани ўрганиш мотивацион асоси аниқланади, унинг назарий жиҳатлари муҳокама қилинади. Амалий кўникмаларни амалга ошириш учун керакли асбоб анжомлар ишлаш механизми, ишлатиш қоидалари билан талабалар таништирилади.

Биринчи босқични амалга ошириш учун кафедрада барча асбоб анжомлар мавжуд ва ишчи ҳолатда бўлиши лозим.

2. Иккинчи босқич – амалий кўникмани намойиш қилиб бериш ва кўп марта машқ қилиш. Бу босқични амалга ошириш учун амалий кўникмаларни қадамма қадам алгоритми педагог томонидан ва видеофильмлар орқали намойиш этилади, алгоритм асосида босқичма босқич тўғри бажаришга алоҳида эътибор қаратилади. Талаба амалий кўникмани мустақил, бироқ педагог назорати остида муляжлар, тренажёрлар, фантомлар ва манекенларда, талабалар ўзаро бир–бирида кўп марта машқ қилиб ўрганадилар. Бошида барча босқичларини алоҳида, сўнгра умумлаштирган ҳолда тўлиқ ва тўғри бажара олгандан сўнг, беморда қўллашга руҳсат берилади (имитацион тренинг).

Иккинчи босқични амалга ошириш учун кафедра томонидан амалий кўникмалар қадамма қадам алгоритми ва видеофильми, ўкув–услубий қўлланмаси, бажариш схемаси ёки техникаси ва ҳ.к., баҳолаш мезонлари ишлаб чиқилган бўлиши лозим. Бу босқичда педагог назорат қилади ва керак бўлганда талабалар ишидаги хатоликларни тўғрилайди. Бу жараёнда талаба ҳаракатлари видеотасвирга олиниб, ўзига намойиш этилиши, танқидий муҳокама қилиниши мумкин. Талаба, унинг хатоси нимада эканлигини, ўқитувчига ва бошқа талабаларга тушунтириб беради ва сўнгра муолажани такрорлайди. Интерфаоллик шунда намоён бўладики, бунда бошқа талабалар эксперт сифатида шарҳлашда ва ўқитилаётган талабанинг амалий кўникмани тўғри ўзлаштирганлигини баҳолашда иштирок этадилар. Амалий кўникма автоматизм даражасигача етказилиши мақсадга мувофиқ.

3. Учинчи босқич – ўрганилган билим ва амалий кўникмани беморда қўллаш. Бу босқичда талаба ўзлаштирилган билим ва амалий кўникмани турли хил клиник ҳолатларда (шу жумладан, шошилинч ҳолатларда) қўллашга, олинган натижаларни таҳлил қилишга ва шу маълумотлар асосида ҳаракат тактикасини белгилашга педагог назоратида ўргатилади.

Учинчи босқични амалга ошириш учун кафедра томонидан ишлаб чиқилган ўқув, услубий қўлланмалар, фотосуратлар, вазиятли масалалар ва тестлар тўплами, кейслар, диагностика ва даволаш стандартлари, ўргатувчи касаллик тарихлари ва амбулатор карталар ва ҳ.қ. ишлатилиши лозим. Интерфаоллик шунда намоён бўладики, бунда бошқа талабалар нафақат эксперт сифатида чиқишда ва ўқитилаётган талабанинг амалий кўникмани тўғри ўзлаштирганлигини баҳолашда, балки командада ишлашда иштирок этадилар.

4. Тўртинчи босқич – хулоса. Бу босқичда педагог талаба томонидан олинган билим ва эгаллаган кўникмани беморларда, турли хил вазиятларда, фаолият жараёнида тўғри ва тўлиқ қўллай олишига ишонч ҳосил қилиши керак ва шунда амалий кўникма ўзлаштирилди деб ҳисобланади.

Машғулот сўнггида ўқитувчи ҳар бир талабанинг амалий кўникмани ўзлаштирганлигини тасдиқлайди. Талаба амалий кўникмани ўзлаштира олмаган вазиятларда, машғулотдан ташқари вақтда мустақил ўзлаштириш тавсия этилади ва педагогга қайта топширади. Талаба барча амалий кўникмаларни ўзлаштирган ҳолда фанни ўзлаштирган ҳисобланади.

**Лаборатория ишларини ташкил этиш бўйича кўрсатмалар**

Фан бўйича лаборатория ишлари намунавий ўқув режада кўзда тутилмаган.

**V. Мустақил таълим ва мустақил ишлар:**

Мустақил таълим учун тавсия этиладиган мавзулар:

1. Психиатрия ва наркология фанининг ривожланиш тарихи

2. Фавқулоддаги ҳолатларда психиатрия ёрдамини ташкиллаштириш

3. Психиатрия ёрдами ҳақидаги қонун ва унинг моҳияти

4. Психиатрияда деонтология масаласи

5. Психопрофилактика ва психогигиена

6. Психиатрия экспертиза турлари

7. Сезги ва идрок бузилишларини замонавий текшириш усуллари

8. Тафаккур патологиясини аниқловчи патопсихологик тестлар

9. Педагогик қолоқлик

10. Олигофренияларнинг клиник шакллари

11. Ниқобланган депрессия.

12. Суицид тушунчаси, турлари, хавф омиллари, профилактика чоралари

13. Шахс патологияси (патохарактерологик шаклланиши, акцентуацияси)

14. Болалар аутизми

15. Болалик ва ўсмирлик даврида эндоген касалликларнинг кечиш хусусиятлари

16. Стрессли бузилишлар

17. Уйқу бузилишлари

18. Кекса ёшдаги руҳий беморларни ижтимоий психологик реабилитацияси

19. Деменцияларнинг клиник шакллари

20. Психосоматика

21. ОИТСдаги руҳий бузилишлар

22. Эндокрин касалликлардаги руҳий бузилишлар

23. Инфекцион касалликлардаги руҳий бузилишлар.

24. Бош мия сифилисидаги руҳий бузилишлар

25. Қон томир касалликлардаги руҳий бузилишлар

26. Ўсма касалликларида руҳий бузилишлар.

27. Соматик касалликлардаги руҳий бузилишлар.

28. Эпилептиформ синдромлар

29. Эпилептик психозлар

30. Бош мия жароҳатларидаги руҳий бузилишлар.

31. Аёллар алкоголизми

32. Ўсмир ёшлардаги алкоголизм.

33. Компьютерга қарамлик

34. Алкоголизм ва наркоманияни замонавий даволаш усуллари.

35. Алкоголизм ва наркоманиянинг профилактикаси

36. Наша қабул қилган беморлардаги психозлар

37. Опийли наркоманияси

38. Нокимёвий қарамлик турлари

39. Токсикомания, турлари, клиникаси.

40. Психиатрияда биологик терапия усуллари

Фан бўйича мустақил иш аудитория ва аудиториядан ташқари ўтказилади.

Талаба мустақил ишини ташкил этишда қуйидаги шакллардан фойдаланилади:

- Аудитория машғулотларидан ташқари тасдиқланган амалий кўникмаларни педагог назоратида сон ва сифат жихатдан бажариш ва амалий кўникмаларни ўзлаштириш дафтарларида акс эттириш

- Тиббиёт ОТМ клиникалари ва клиник ўқув базаларида аудиториядан ташқари ташкиллаштирилган клиник навбатчиликда тасдиқланган амалий кўникмаларни навбатчи шифокор–педагог назоратида сон ва сифат жихатдан бажариш ва навбатчилик дафтарларида акс эттириш;

- Беморлар курациясида даволовчи ёки навбатчи шифокор билан назорат қилишда иштирок этиш;

- Айрим назарий мавзуларни ўқув адабиётлари ёрдамида мустақил ўзлаштириш;

- Берилган мавзу бўйича ахборот (реферат) тайёрлаш;

- Фаннинг бўлимлари ёки мавзулари устида махсус ёки илмий адабиётлар (монографиялар, мақолалар) бўйича ишлаш ва маърузалар қилиш;

- Илмий мақола, анжуманга маъруза тезисларини тайёрлаш;

- Вазиятли ва клиник муаммоларга йўналтирилган вазиятли масалалар ечиш;

- Кейс (реал клиник вазиятлар ва клиник вазиятли масалалар асосида сase–study) ечиш;

- График органайзерлар ишлаб чиқиш ва тўлдириш;

- Кроссвордлар тузиш ва ечиш;

- Презентация ва видеороликлар тайёрлаш ҳамда мустақил иш жараёнида кенг қўллаш ва ҳ.к.

***Фан бўйича курс иши (лойиҳаси)***

Фан бўйича курс иши ўқув режасида кўзда тутилмаган.

**VI. Асосий ва қўшимча ўқув адабиётлар ҳамда ахборот манбаалари**

**Асосий адабиётлар**

1. Абдуллаева В.К., Шарипова Ф.К., Бабарахимова С.Б., Искандарова Ж.М. Хусусий психиатрия. Ўқув қўлланма. – Тошкент. Наврўз. 2015 й.

2. Ходжаева Н.И., Шоюсупова А.У. Психиатрия: тиббиёт институтлари талабалари учун. Дарслик. – Тошкент. Меҳридарё. 2011 й.

3. Аграновский М.Л. Общая психология и психопатология. Учебное пособие. – Андижан. ОАО ANDIJON NASHRIYOTI. 2010 й.

**Қўшимча адабиётлар**

1. Ашуров З.Ш., Тешабаева Г.Д. Психотроп дори воситаларнинг психиатрия ва наркологияда қўлланилиши. Ўқув қўлланма. – Тошкент. Fan va texnologiya. 2015 й.
2. Donald W. Black, Nancy C. Andreasen. Introductory textbook of psychiatry. — Sixth edition.American Psychiatric Publishing. 2014 г.
3. Незнанов Н.Г. Психиатрия. Учебник. – Москва. ГЕОТАР-Медиа. 2010 г.
4. Аграновский М.Л. Частная психология и психопатология. Учебное пособие. – Андижан. ОАО ANDIJON NASHRIYOT– MATBAA. 2007 й.
5. Самохвалов Б.Н. Психиатрия. Учебник. – Москва. Практика. 2007 г.
6. Коркина М.В., Лакосина Н.Д., Личко А.Е., Сергеев И.И. Психиатрия. Учебник. – Москва. МЕДпресс–информ. 2006 г.
7. Жариков Н.М., Тюльпин Ю.Г. Психиатрия. Учебник. – Москва. Медицина. 2002 г.
8. Мирзиёев Ш.М. Танқидий таҳлил, қатъий тартиб интизом ва шахсий жавобгарлик– ҳар бир раҳбар фаолиятининг кундалик қоидаси бўлиши керак. 2017 й, 104 бет, Ўзбекистон матбуот ва ахборот агентлигининг “О’zbekiston” нашриёт матбаа ижодий уйи.
9. Мирзиёев Ш.М. Буюк келажагимизнинг мард ва олижаноб халқимиз билан бирга қурамиз. 2017 й, 488 бет, Ўзбекистон матбуот ва ахборот агентлигининг “О’zbekiston” нашриёт матбаа ижодий уйи.
10. Мирзиёев Ш.М. Эркин ва фаровон, демократик Ўзбекистон давлатини биргаликда барпо этамиз. 2016 й, 56 бет, Ўзбекистон матбуот ва ахборот агентлигининг “О’zbekiston” нашриёт матбаа ижодий уйи.

**Интернет сайтлари:**

1. www. ziyonet.uz;

2. www. lex.uz;

3. www. bilim.uz.

4. www. s–psy.ru

5. www. psychiatry.ru,

6. www. medlibrary. ru

7. www. medline. Ru